钦定古今图书集成/明伦汇编/官常典/第498卷 > 耶律善补
## 钦定古今图书集成/明伦汇编/官常典/第498卷 > 耶律善补

按《辽史》本传：“善补，字瑶昇，孟父楚国王之后。纯谨有
才智。景宗即位，授千牛卫大将军，迁大同军节度使。
及伐宋，韩匡嗣与耶律沙将兵由东路进，善补以南
京统军使由西路进。善补闻匡嗣失利，敛兵还。乾亨
末，与宋军战于满城，为伏兵所围，斜轸救之获免，以失备，大杖决之。统和初，为惕隐。会宋来侵，善补为都”
元帅逆之，不敢战，故岭西州郡多陷，罢。惕隐以其叔
安端有匡辅世宗功，上愍之，征善补为南府宰相，迁
南院大王。会再举伐宋，欲攻魏府，召众集议，将士以
魏城无备，皆言可攻。善补曰：“攻固易，然城大叵量。若
克其城，士卒贪俘掠，势必不可遏。且傍多巨镇，各出
援兵，内有重敌，何以当之？”上乃止。善补。性懦守静，凡
征讨惮攻战，急还，以故战多不利。年七十四卒。